*Proiect*

**GUVERNUL REPUBLICII MOLDOVA**

HOTĂRÎRE nr.

din \_\_\_\_\_\_\_\_\_\_\_\_\_\_2017

Chişinău

**cu privire la aprobarea proiectului de lege privind subprodusele de origine animală și produsele derivate care nu sunt destinate consumului uman**

Guvernul HOTĂRĂŞTE:

Se aprobă şi se prezintă Parlamentului spre examinare proiectul de lege privind subprodusele de origine animală și produsele derivate care nu sunt destinate consumului uman.

**Prim-ministru PAVEL FILIP**

Contrasemnează:

Viceprim-ministru,

ministrul afacerilor externe

şi integrării europene Andrei GALBUR

Viceprim-ministru,

ministrul economiei

și infrastructurii Octavian CALMÎC

Ministrul agriculturii,

dezvoltării regionale și mediului Vasile Bîtca

Ministrul justiţiei Vladimir Cebotari

**LEGEA**

**privind subprodusele de origine animală și produsele derivate care nu sunt destinate consumului uman**

Parlamentul adoptă prezenta lege.

*Prezenta Lege privind subprodusele de origine animala și produsele derivate care nu sunt destinate consumului uman, transpune parțial prevederile Regulamentului (CE) nr. 1069/2009 al Parlamentului European şi al Consiliului din 21 octombrie 2009 de stabilire a unor norme sanitare privind subprodusele de origine animală și produsele derivate care nu sunt destinate consumului uman și de abrogare a Regulamentului (CE) nr. 1774/2002 (Regulament privind subprodusele de origine animala), publicat în Jurnalul Oficial al UE (JO) L 300, 14.11.2009, p. 1.*

**Capitolul I. Dispoziţii generale**

**Articolul 1.** **Obiectul de reglementare**

Prezenta lege stabileşte norme de sănătate publică și de sănătate animală referitoare la subproduse de origine animală și produse derivate, pentru a preveni și minimiza riscul afectării sănătății publice și animale generat de aceste produse și, în special, pentru a proteja siguranța lanțului alimentar și furajer.

**Articolul 2.** **Scopul**

Scopul prezentei legi constă în consolidarea cadrului juridic și instituțional, în domeniul organizării şi desfăşurării subproduselor de origine animală sau produsele derivate, care nu sunt destinate consumului uman, ce să asigure prevenirea riscurilor pentru sănătatea publică și cea animală.

**Articolul 3. Domeniul de aplicare**

1. Dispozițiile prezentei legi se aplică față de subprodusele de origine animală și produsele derivate care sînt excluse de la consum uman.
2. Dispozițiile prezentei legi nu se aplica la următoarele subproduse de origine animală:

1) corpuri întregi sau părți de animale sălbatice, altele decît vînat sălbatic, care nu sînt suspectate a fi infectate sau afectate de o boală transmisibilă oamenilor sau animalelor;

2) corpuri întregi sau părți de vînat sălbatic care nu sînt recuperate după ucidere;

3) subprodusele de origine animală provenite de la animale sălbatice vînate și din carnea acestora;

4) ovulele, embrionii și materialul seminal destinate reproducerii;

5) laptele crud, colostrul și produsele derivate din acestea care sînt obținute, păstrate, eliminate sau utilizate în ferma de origine;

6) învelișul crustaceelor ale căror țesuturi moi și carne au fost înlăturate;

7) deșeurile de catering, exceptînd situațiile în care:

a) provin din mijloace de transport care operează la nivel internațional;

b) sînt destinate hranei pentru animale;

c) sînt destinate procesării prin sterilizare, presiune, procesări sau transformări în biogaz sau obținerea compostului;

8) materialul de pe navele care respectă cerințele generale și speciale de igienă și rezultatul în cursul operațiunilor de pescuit ale acestora și este eliminat în mare, cu excepția materialului rezultat din eviscerarea la bordul navelor a peștilor cu semne de boli, inclusiv paraziți, transmisibile oamenilor;

9) hrana neprelucrată pentru animale de companie din magazinele de vînzare cu amănuntul, unde tranșarea și depozitarea au loc numai în vederea vînzării directe, la fața locului, către consumator;

10) hrana neprelucrată pentru animale de companie provenită de la animale sacrificate în ferma de origine pentru consumul casnic privat;

11) excrementele și urina, altele decît gunoiul de grajd.

**Articolul 4. Noţiuni**

În sensul prezentei legi noţiunile de bază utilizate au următoarele semnificaţii:

*amelioratori ai solului* - materiale de origine animală folosite pentru a menține sau îmbunătăți nutriția plantelor și proprietățile fizice și chimice și activitatea biologică a solurilor, fie separat, fie împreună, ei pot include gunoi de grajd, conținut din tractul digestiv, compost și resturi de digestie;

*animal sălbatic* – orice animal care nu este ținut de oameni;

*autoritate competentă* – Agenția Națională pentru Siguranța Alimentelor;

*coincinerare* - recuperarea sau eliminarea subproduselor de origine animală sau a produselor derivate, în cazul în care acestea sunt deșeuri, într-o instalație de coincinerare;

*combustie* - un proces care implică oxidarea sau arderea în vederea utilizării valorii energetice a subproduselor de origine animală sau a produselor derivate, dacă acestea nu sunt deșeuri;

*deșeuri de catering* – orice deșeuri alimentare, inclusiv uleiurile de gătit uzate provenite din restaurante, unități de catering și bucătării, inclusiv bucătării centrale și bucătării casnice;

*deșeur*i - orice substanță sau obiect pe care deținătorul le aruncă sau are intenția sau obligația să le arunce;

*gunoi de grajd* – orice fel de excremente și/sau urină provenite de la animale de fermă, altele decât peștii de crescătorie, cu sau fără așternut;

*hrană pentru animale* - orice substanță sau produs, inclusiv aditivii, indiferent dacă sunt prelucrate, parțial prelucrate sau neprelucrate, destinate utilizării ca hrănire pe cale orală a animalelor;

*incinerare* – eliminarea subproduselor de origine animal sau a produselor derivate ca deșeuri, într-o instalație de incinerare;

*introducerea pe piață* - orice furnizare, contra cost ori gratuită a subproduselor de origine animală sau produse derivate clasificate, depozitate și prelucrate în vederea furnizării lor;

*material cu risc spec*ific - următoarele țesuturi sunt desemnate ca materiale cu riscuri specificate dacă provin de la animale de origine:

* în ceea ce privește bovinele: craniul, cu excepția mandibulei și inclusiv encefalul și ochii, precum și măduva spinării la animalele în vârstă de peste 12 luni, coloana vertebrală, cu excepția vertebrelor caudale, apofizele spinoase și transversale ale vertebrelor cervicale, toracice și lombare, precum și creasta sacrală mediană și aripile sacrumului, dar incluzând ganglionii rădăcinii dorsale proveniți de la animalele cu vârsta de peste 30 luni și amigdalele, ultimii patru metri ai intestinului subțire, cecumul și mezenterul animalelor de toate vârstele;
* în ceea ce privește ovinele și caprinele: craniul, inclusiv encefalul și ochii, amigdalele și măduva spinării de la animalele în vârstă de peste 12 luni sau care prezintă un incisiv permanent care a erupt prin gingie și splina și ileonul provenit de la animalele de toate vârstele;

*nămoluri rezultate în urma centrifugării sau separării* - materialul colectat ca subprodus în urma purificării laptelui crud și a separării laptelui degresat și a smântânii de la laptele crud;

*operator* - persoanele fizice sau juridice care au un subprodus de origine animală sau produs derivat sub controlul lor direct, incluzând transportatorii, comercianții și utilizatorii;

*produse derivate* – produse obținute în urma unuia sau mai multor tratamente, transformări sau etape de prelucrare a subproduselor de origine animal;

*produse de origine animală* - produsele alimentare de origine animală, inclusiv mierea și sângele, moluștele bivalve, echinodermele, tunicatele și gasteropodele marine vii destinate consumului uman  și celelalte animale destinate preparării pentru a fi furnizate vii consumatorului final;

*rampă de gunoi autorizată* – o rampă de gunoi pentru care a fost eliberată o autorizare în conformitate cu prevederile Legii nr. 221 din 19.10.2007;

*subproduse de origine animală* - corpuri întregi sau părți de corpuri de animale, produse de origine animală sau alte produse obținute de la animale, care nu sunt destinate consumului uman, incluzând ovule, embrioni și material seminal;

*sterilizarea prin presiune* - prelucrarea subproduselor de origine animală, după reducerea la particule cu mărime maximă de 50 mm, la o temperatură mai mare de 133 °C timp de cel puțin 20 de minute fără întrerupere la o presiune absolută de cel puțin 3 bari;

*utilizator* - persoanele fizice sau juridice care utilizează subproduse de origine animală și produse derivate în scopuri furajere speciale, pentru cercetare sau în alte scopuri specific;

*unitate sau instalație* – orice loc, altul decât navele de pescuit, unde se desfășoară orice operație care implică manipularea subproduselor de origine animală sau a produselor derivate;

*uz final sigur* - include folosirea de produse derivate în condiții care nu prezintă niciun risc inacceptabil pentru sănătatea publică și animal, cu condiția ca folosirea în acest fel să fie justificată de obiective stabilite în special pentru protejarea sănătății publice și animale;

*zonă izolată* - o zonă în care populația animală este atât de mică și în care unitățile sau instalațiile de eliminare se află la o distanță atât de mare încât activitățile de colectare și transport a subproduselor de origine animală sunt inacceptabil de împovărătoare în comparație cu eliminarea la nivel local.

**Capitolul II. Competențiile autorităților publice**

**Articolul 5. Competențiile Ministerului Agriculturii, Dezvoltării Regionale și Mediului**

Ministerului Agriculturii, Dezvoltării Regionale și Mediului va elabora următoarele măsuri de punere în aplicare a prezentei legi, care vor fi aprobate de Guvern:

1. măsuri necesare creării unui sistem care asigură că subprodusele de origine animală sunt colectate, identificate și transportate fără întîrzieri nejustificate, precum și tratate, utilizate sau eliminate în conformitate cu prezenta lege;
2. măsuri de subvenționare pentru colectarea și eliminarea subproduselor de origine animală;
3. metode de prelucrare pentru subproduse de origine animală, altele decât sterilizare sub presiune, în special în ceea ce privește parametrii care trebuie aplicați pentru aceste metode de prelucrare, în mod deosebit timpul, temperatura, presiunea și dimensiunea particulelor;
4. parametrii pentru transformarea subproduselor de origine animală, inclusiv a deșeurilor de catering, în biogaz sau compost;
5. condiții pentru incinerarea și coincinerarea subproduselor de origine animală și a produselor derivate;
6. condiții pentru combustia subproduselor de origine animală și a produselor derivate;
7. condiții pentru producerea și manipularea subproduselor de origine animală menționate la articolul 13 subpunctul 2);
8. norme de aplicare a marcajului permanent al subproduselor de origine animală;
9. norme de aplicare pe sol a anumitor subproduse de origine animală, îngrășăminte organice și amelioratori de sol;
10. cerințe de utilizare a anumitor subproduse de origine animală pentru hrana animalelor de fermă;
11. nivelul de risc considerat inacceptabil pentru sănătatea publică sau animală în ceea ce privește un anumit material, astfel cum se menționează la articolul 17 subpunctul 4).
12. cerințe de igienă aplicabile tuturor tipurilor de manipulare a subproduselor de origine animală și a produselor derivate, incluzând măsuri de modificare a cerințelor de igienă pentru unitățile sau instalațiile menționate la articolul 24 alineatul (1);
13. probele care trebuie prezentate de operator în scopul validării tratamentului, transformării și procesării subproduselor de origine animală sau a produselor derivate, privind capacitatea acestora de a preveni riscurile legate de sănătatea publică și animală;
14. condiții privind prevenirea contaminării încrucișate în cazul în care subprodusele de origine animală sunt depozitate, tratate sau prelucrate într-o secțiune a unității sau a instalației prevăzută în acest scop, menționată la articolul 25;
15. modele de certificate sanitare-veterinare, care urmează să însoțească transporturile, specificând condițiile în care poate fi indicat că subprodusele de origine animală sau produsele derivate în cauză au fost colectate sau fabricate în conformitate cu normele prezentei legi;

p) condiții pentru importul și tranzitarea materialelor de categoria 1 și categoria 2, și pentru produsele derivate din acestea;

q) cerințe de sănătate publică și animală pentru subprodusele de origine animală și produsele derivate, în vederea prevenirii și minimizării riscurilor pentru sănătatea publică și animală rezultate din aceste produse și, în special, pentru protejarea siguranței lanțului alimentar și furajer.

r) condiții pentru prelucrarea de subproduse de origine animală sau produse derivate în unități sau instalații din alte țări, astfel de condiții pot să includă modalitățile de control al unor astfel de unități sau instalații de către autoritatea competentă în cauză și pot exclude unele tipuri de unități sau instalații care manipulează subproduse de origine animală sau produse derivate de la autorizarea menționată la articolul 37 alineatul (3) litera b);

s) condiții pentru introducerea pe piață a hranei pentru animale de companie importată sau a hranei pentru animale de companie din materiale importate, din material de categoria 1 menționat la articolul 11 subpunctul 3);

t) condiții pentru siguranța aprovizionării și mișcării materialului care urmează a fi folosit în condiții care exclud riscuri pentru sănătatea publică și animală;

u) cerințe de testare aplicabile produsului finit;

v) condiții pentru folosirea sigură a produselor derivate care prezintă riscuri pentru sănătatea publică și animal;

w) condiții pentru hrănirea animalelor pentru blană cu proteine animale prelucrate care provin din cadavre sau părți de cadavre ale altor animale din aceeași specie;

x) condiții pentru hrănirea animalelor de fermă cu iarbă provenită de pe un teren tratat cu îngrășăminte organice sau amelioratori de sol, în special o modificare a perioadei de așteptare astfel cum este menționată la art. 14 alineatul (1) litera c);

y) stabilește restricții legate de sănătatea publică sau animală aplicabile materialului importat de categoria 3 sau produselor derivate din acesta;

z) stabilește cerințe pentru identificare, etichetare și pentru separarea diferitelor categorii de subproduse de origine animală în timpul transportului;

z1) stabilește condiții pentru prevenirea riscurilor pentru sănătatea publică și animală care apar în timpul colectării sau transportului subproduselor de origine animală, inclusiv condiții pentru transportul în siguranță a acestor produse în ceea ce privește containerele, vehiculele și materialul de ambalaj.

**Articolul 6. Competența Agenției Naționale pentru Siguranța Alimentelor**

Agenția Națională pentru Siguranța Alimentelor (în continuare – autoritate competentă):

1. monitorizează și verifică îndeplinirea cerințelor stabilite de prezenta lege de către operatori pe parcursul întregului lanț al subproduselor de origine animal și al produselor derivate, astfel cum este menționat la articolul 7 alineatul (2), printr-un sistem de contrale desfășurate în conformitate cu Legea nr. 50 din 28 martie 2013;
2. înregistrează entitățile care operează în lanțul de subproduse de origine animală;
3. efectuează controlul entităților care operează în lanțul de subproduse de origine animală nedestinate consumului uman în conformitate cu procedurile și listele de verificare aprobate de Guvern;
4. în comun cu autorităţile publice locale, stabilește locurile de înmormîntare în cazul izbucnirii unor boli contaginoase ale animalelor și înregistrează, desemnează, controlează gropile de înmormântare până la intrarea în funcțiune a instalației de randare.

**Articolul 7. Punctul de început în lanțul de prelucrare și obligații**

1. Din momentul în care operatorii generează subproduse de origine animală sau produse derivate care intră în domeniul de aplicare a prezentei legi, aceștia le identifică și se asigură că sunt manevrate în conformitate cu prezenta lege (punctul de început).
2. Operatorii se asigură că în toate etapele de colectare, transport, manipulare, tratare, transformare, prelucrare, depozitare, introducere pe piață, distribuire, utilizare și eliminare din cadrul activităților economice aflate sub controlul lor, subprodusele de origine animală și produsele derivate satisfac cerințele stabilite de prezenta lege.

**Articolul 8. Punctul final al lanțul de prelucrare**

1. Se consideră că produsele derivate menționate la articolul 31, care au ajuns în etapa de prelucrare, au ajuns în punctul final al lanțului de prelucrare, moment din care nu mai fac obiectul prezentelor norme.

Aceste produse derivate pot fi ulterior introduse pe piață fără restricții în temeiul prezentei legi și nu mai fac obiectul controalelor oficiale desfășurate în conformitate cu aceasta.

1. Punctul final al lanțului de prelucrare poate fi modificat sub supravegherea medicului veterinar:
2. pentru produsele menționate la articolul 31 literele a)-d), în caz de risc pentru sănătatea animală;
3. pentru produsele menționate la articolul 31 literele e) și f), în caz de risc pentru sănătatea publică sau animală.
4. În cazul produselor derivate menționate la articolele 33 și 34 care nu mai prezintă un risc semnificativ pentru sănătatea publică sau animală, poate fi stabilit un punct final al lanțului de prelucrare după care produsele respective nu mai fac obiectul cerințelor impuse de prezentele norme.
5. Aceste produse derivate pot fi ulterior introduse pe piață fără restricții în temeiul prezentei legi și nu mai fac obiectul controalelor în conformitate cu aceasta.
6. În cazul existenței unor riscuri pentru sănătatea publică sau animală, produselor derivate menționate la articolele 31 și 34 din prezenta lege li se aplică prevederile articolul 193 a Legii nr. 113 din 18 mai 2012.

**Articolul 9. Restricții generale referitoare la sănătatea animală**

1. Subprodusele de origine animală și produsele derivate provenite de la specii sensibile nu se expediază din exploatații, unități, instalații sau zone care fac obiectul unor restricții datorită prezenței unei boli transmisibile.
2. Prevederile alineatului (1) nu se aplică în cazul în care subprodusele de origine animală și produsele derivate sunt expediate în condiții elaborate pentru a preveni răspândirea bolilor transmisibile la oameni și animale.

**Capitolul III. Clasificarea**

**Articolul 10. Clasificarea subproduselor de origine animală și a produselor derivate**

1. Subprodusele de origine animală sînt clasificate în categorii specifice care reflectă nivelul de risc pentru sănătatea publică și animală reprezentat de aceste subproduse de origine animală, în conformitate cu listele stabilite la articolele 11, 12 și 13.
2. Produsele derivate sînt supuse normelor referitoare la categoria specifică de subproduse de origine animală din care au fost derivate, cu excepția cazului în care prezenta lege specifică altfel.

**Articolul 11.** **Materialul de categoria 1**

Materialul de categoria 1 cuprinde următoarele subproduse de origine animală:

1. cadavre întregi și toate părțile corpului, inclusiv piei, aparținând următoarelor animale:
2. animale suspecte de infecție cu EST sau în cazul cărora s-a confirmat oficial prezența unei EST;
3. animale ucise în cadrul măsurilor de eradicare a EST;
4. alte animale decât animalele de fermă și animalele sălbatice, în special animalele de companie, animalele din grădinile zoologice și animalele de circ;
5. animale folosite în una sau mai multe proceduri menționate în Legea nr. 450 din 19 iunie 2017 în cazul în care ANSA decide că animalele respective sau orice parte a corpului acestora prezintă un risc posibil de a provoca probleme grave de sănătate oamenilor sau altor animale ca rezultat al procedurii sau procedurilor respective;
6. animale sălbatice, în cazul în care sunt suspectate ca fiind infectate cu o boală transmisibilă oamenilor sau animalelor.
7. următoarele materiale: cadavre întregi sau părți din animale moarte care conțin material ce prezintă riscuri specificate în momentul eliminării.
8. subproduse de origine animală provenite de la animale care au fost supuse unui tratament ilegal, care înseamnă utilizarea de substanțe sau produse neautorizate sau utilizarea unor substanțe sau produse autorizate conform Legii nr. 221 din 19.10.2007 în alte scopuri și condiții decît cele prevăzute în instrucțiunile de utilizare a substanței respective;
9. subproduse de origine animală care conțin reziduuri de alte substanțe și contaminanți de mediu, dacă reziduurile sau contaminanții de mediu depășesc nivelul permis stabilit de Guvern;
10. subproduse de origine animală colectate în timpul tratării apelor reziduale cerută din:

a) unități sau instalații care procesează material de categoria 1;

b) alte unități sau instalații în care este înlăturat material care prezintă riscuri specificate;

1. deșeuri de catering provenite din mijloace de transport folosite la nivel internațional;
2. amestecuri de material de categoria 1 fie cu material de categoria 2, fie cu material de categoria 3 sau cu ambele.

**Articolul 12. Materialul de categoria 2**

Materialul de categoria 2 cuprinde următoarele subproduse de origine animală:

1. gunoi de grajd și conținut al tubului digestiv;
2. subproduse de origine animală colectate în timpul tratării apelor reziduale din:
3. unități sau instalații care procesează material de categoria 2;
4. abatoare, altele decât cele care fac obiectul articolului 11 subpunctul 4).
5. subproduse de origine animală care conțin reziduuri de substanțe autorizate conform Legii nr. 221 din 19.10.2007 sau contaminanți care depășesc nivelurile premise, stabilite de Guvern;
6. produse de origine animală care au fost declarate improprii consumului uman din cauza prezenței corpurilor străine în aceste produse;
7. produse de origine animală, altele decât materialul de categoria 1, care sunt importate sau introduse dintr-o țară terță și nu respectă reglementările aprobate de Guvern în ceea ce privește importul sau introducerea acestora în țară;
8. animale și părți de animale, altele decât cele menționate la articolul 11 sau 13:
9. care au decedat altfel decât prin sacrificare sau ucidere în vederea consumului uman, inclusiv animale ucise din motive de combatere a bolii;
10. fetuși;
11. ovule, embrioni și material seminal care nu sunt destinate reproducerii;
12. păsări moarte în ou.
13. amestecuri de material de categoria 2 cu material de categoria 3;
14. subproduse de origine animală, altele decât material de categoria 1 sau material de categoria 3.

**Articolul 13.** **Materialul de categoria 3**

Materialul de categoria 3 cuprinde următoarele subproduse de origine animală:

1) carcase și părțile următoare care provin de la animale care au fost sacrificate într-un abator și au fost considerate pentru a fi sacrificate în vederea consumului uman în urma unei inspecții ante-mortem sau cadavre și părțile următoare care provin de la vânat ucis în vederea consumului uman:

a) carcase sau cadavre și părți de animale care sunt respinse pentru consumul uman, dar care nu au prezentat niciun semn al unei boli transmisibile oamenilor sau animalelor;

b) capete de păsări;

c) piei, inclusiv bucăți și așchii ale acestora, coarne și picioare, inclusiv falangele și oasele carpiene și metacarpiene, oasele tarsiene și metatarsiene ale:

- animalelor, altele decât rumegătoare care necesită testare în vederea depistării EST;

d) păr de porc;

e) pene;

2) subproduse de origine animală provenite de la păsări și lagomorfe sacrificate la fermă, care nu prezintă semne de boală transmisibilă omului sau animalelor;

3) sânge de la animale care nu au prezentat niciun semn al unei boli transmisibile oamenilor sau animalelor prin intermediul sângelui obținut de la următoarele animale care au fost sacrificate într-un abator după ce au fost considerate pentru a fi sacrificate în vederea consumului uman în urma unei inspecții ante-mortem:

a) animale, altele decât rumegătoare care necesită testare în vederea depistării EST;

b) rumegătoare care au fost testate cu rezultate negative.

4) subproduse de origine animală provenite din fabricarea produselor destinate consumului uman, inclusiv oase degresate, jumări și nămoluri rezultate în urma centrifugării sau separării, din prelucrarea laptelui;

5) produse de origine animală sau alimente care conțin produse de origine animală, care nu mai sunt destinate consumului uman din motive comerciale sau din cauza unor probleme de fabricație sau defecte de ambalare sau a altor defecte din care nu poate apărea niciun risc pentru sănătatea publică sau animală;

6) hrană pentru animale de companie sau furaje de origine animală sau alimente care conțin subproduse de origine animală sau produse derivate, care nu mai sunt destinate hranei animalelor din motive comerciale sau din cauza unor probleme de fabricație sau defecte de ambalare sau a altor defecte din care nu poate apărea niciun risc pentru sănătatea publică sau animală;

7) sânge, placentă, lână, pene, păr, coarne, tăieturi de copite și lapte crud provenite de la animale vii care nu au prezentat semne ale niciunei boli transmisibile oamenilor sau animalelor prin intermediul produsului în cauză;

8) animale acvatice și părți ale acestor animale, cu excepția mamiferelor marine, care nu au prezentat niciun semn de boli transmisibile omului sau animalelor;

9) subproduse de origine animală din animale acvatice care provin din unități sau instalații de fabricare a produselor pentru consumul uman;

10) următoarele materiale provenite de la animale care nu au prezentat niciun semn al unei boli transmisibile oamenilor sau animalelor prin intermediul materialului în cauză:

a) cochilii ale crustaceelor cu țesuturi moi sau carne;

b) următoarele care provin de la animale terestre

- subproduse de incubator;

- ouă;

- subproduse din ouă, inclusiv coji de ouă.

c) pui de o zi uciși din motive comerciale.

11) nevertebrate acvatice și terestre, altele decât speciile patogene pentru oameni sau animale;

12) animale și părți ale acestora din ordinele zoologice Rodentia și Lagomorpha, cu excepția materialului de categoria 1 menționat la articolul 11 subpunctul 1) litera c), d) și e) și materialului de categoria 2 menționat la articolul 12 subpunctele 1)-7);

13) piei, copite, pene, lână, coarne, păr și blană provenite de la animale moarte care nu au prezentat niciun semn al unei boli transmisibile oamenilor sau animalelor prin intermediul produsului în cauză, altele decât cele menționate la subpunctul 2) din prezentul articol;

14) țesut adipos de la animale care nu au prezentat niciun semn al unei boli transmisibile oamenilor sau animalelor prin intermediul materialului în cauză și care au fost sacrificate într-un abator și au fost considerate pentru a fi sacrificate în vederea consumului uman în urma unei inspecții ante-mortem;

15) deșeuri de catering, altele decât cele menționate la articolul 11 subpunctul 6).

**Capitolul IV.** **Eliminarea și restricțiile de utilizare a subproduselor de origine animală și a produselor derivate**

**Articolul 14. Restricții de utilizare**

1. Se interzice folosirea subproduselor de origine animală și a produselor derivate în următoarele scopuri:
2. hrănirea animalelor terestre ale unei specii date, cu excepția animalelor pentru blană, cu proteine animale prelucrate care provin din cadavre sau părți de cadavre ale altor animale din aceeași specie;
3. hrănirea animalelor de fermă, altele decât animalele pentru blană, cu deșeuri de catering sau cu materii prime pentru furaje care conțin deșeuri de catering sau care provin din astfel de deșeuri;
4. hrănirea animalelor de fermă cu iarbă, fie direct prin păscut sau prin hrănirea cu iarbă tăiată, provenite de pe un teren tratat cu îngrășăminte organice sau amelioratori de sol, alții decât gunoi de grajd, cu excepția cazului în care tăierea ierburilor sau păscutul are loc după expirarea unei perioade de așteptare care asigură un control suficient al riscurilor pentru sănătatea oamenilor și animalelor și care este de cel puțin 21 de zile;
5. hrănirea peștilor de fermă cu proteine animale prelucrate care provin din cadavre sau părți de cadavre ale altor pești de crescătorie din aceeași specie.
6. Guvernul stabilește măsuri privind verificările și controalele în care urmează a fi efectuate pentru a asigura aplicarea interdicțiilor menționate la alineatul (1) a prezentului articol, inclusiv metode de detectare și teste care urmează a fi folosite pentru verificarea prezenței materialelor provenite de la anumite specii, precum și praguri privind cantitățile nesemnificative de proteine animale prelucrate menționate la alineatul (1) literele a) și d), generate de contaminarea accidentală și inevitabilă din punct de vedere tehnic.

**Articolul 15. Eliminarea și utilizarea materialului de categoria 1**

Materialul de categoria 1 este:

1. eliminat ca deșeuri prin incinerare:
2. în mod direct, fără prelucrare prealabilă;
3. în urma prelucrării, prin sterilizare sub presiune, dacă așa cere ANSA, și cu marcarea permanentă a materialului rezultat.
4. eliminat sau recuperat prin coincinerare, dacă materialul de categoria 1 reprezintă deșeuri:
5. în mod direct, fără prelucrare prealabilă;
6. în urma prelucrării, prin sterilizare sub presiune, dacă așa cere ANSA, și cu marcarea permanentă a materialului rezultat.
7. în cazul materialului de categoria 1, altul decât materialul menționat la articolul 11 subpunctul 1) litera a)-e), eliminat prin prelucrare prin sterilizare sub presiune, marcarea permanentă al materialului rezultat și îngroparea într-o rampă de gunoi autorizată în conformitate cu prevederile art, 18 și 25 al Legii nr. 221 din 19.10.2007;
8. în cazul materialului de categoria 1 menționat la articolul 11 subpunctul 6), eliminat prin îngropare într-o rampă de gunoi autorizată în conformitate cu Legea nr. 209 din 29 iulie 2016;
9. utilizat în calitate de combustibil pentru combustie, cu sau fără prelucrare prealabilă;
10. utilizat pentru fabricarea produselor derivate menționate la articolele 31, 32 și 34 și introdus pe piață în conformitate cu articolele respective.

**Articolul 16. Eliminarea și utilizarea materialului de categoria 2**

Materialul de categoria 2 este:

1. eliminat ca deșeuri prin incinerare:
2. în mod direct, fără prelucrare prealabilă;
3. în urma prelucrării, prin sterilizare sub presiune, dacă așa cere ANSA, și cu marcarea permanentă a materialului rezultat;
4. eliminat sau recuperat prin coincinerare, dacă materialul de categoria 2 reprezintă deșeuri:

a) în mod direct, fără prelucrare prealabilă;

b) în urma prelucrării, prin sterilizare sub presiune, dacă așa cere ANSA, și cu marcarea permanentă a materialului rezultat;

1. eliminat într-o rampă de gunoi autorizat, în urma prelucrării prin sterilizare sub presiune și marcaj permanent al materialului rezultat;
2. utilizat pentru fabricarea îngrășămintelor organice sau a amelioratorilor de sol care urmează a fi introduși pe piață în conformitate cu articolul 30 în urma procesării prin sterilizare sub presiune;
3. transformat în compost sau biogaz:
4. în urma prelucrării prin sterilizare sub presiune și marcajul permanent al materialului rezultat;
5. în cazul gunoiului de grajd, al tubului digestiv și al conținutului acestuia, al laptelui, al produselor lactate, al colostrului, al ouălor și al produselor din ouă despre care medicul veterinar nu consideră că prezintă un risc de răspândire a oricăror boli transmisibile grave, în urma prelucrării sau fără prelucrare prealabilă.
6. aplicat pe soluri fără prelucrare, în cazul gunoiului de grajd, al conținutului tubului digestiv separat de tubul digestiv, al laptelui, al produselor lactate și al colostrului, despre care medicul veterinar nu consideră că prezintă un risc de răspândire a oricăror boli transmisibile grave;
7. în cazul materialului provenit de la animale acvatice, însilozate, transformate în compost sau în biogaz;
8. utilizat în calitate de combustibil pentru combustie, cu sau fără prelucrare prealabilă;
9. utilizat pentru fabricarea produselor derivate menționate la articolele 31, 32 și 34 și introduse pe piață în conformitate cu articolele respective.

**Articolul 17. Eliminarea și utilizarea materialului de categoria 3**

1. Materialul de categoria 3 este:
2. eliminat ca deșeuri prin incinerare, cu sau fără prelucrare prealabilă;
3. eliminat sau recuperat prin coincinerare, cu sau fără prelucrare prealabilă, dacă materialul de categoria 3 reprezintă deșeuri;
4. eliminat într-o rampă de gunoi autorizată, în urma prelucrării;
5. prelucrat, cu excepția cazului în care materialul de categoria 3 s-a schimbat prin descompunere sau deteriorare astfel încât să prezinte un risc inacceptabil pentru sănătatea publică sau animală, prin intermediul produsului în cauză, și utilizat:

a) pentru fabricarea furajelor pentru animalele de fermă, altele decât animalele pentru blană, care urmează a fi introduse pe piață în conformitate cu articolul 29, cu excepția cazului materialului menționat la articolul 13 subpunctele 13), 14) și 15);

b) pentru fabricarea furajelor pentru animalele pentru blană, care urmează a fi introduse pe piață în conformitate cu articolul 34;

c) pentru fabricarea hranei pentru animalele de companie, care urmează a fi introdusă pe piață în conformitate cu articolul 33;

d) pentru fabricarea îngrășămintelor organice sau a amelioratorilor de sol, care se introduc pe piață în conformitate cu articolul 30.

1. utilizat pentru fabricarea hranei neprelucrate pentru animale de companie, care urmează a fi introdusă pe piață în conformitate cu articolul 33;
2. transformat în compost sau biogaz;
3. în cazul materialului provenit de la animalele acvatice, însilozate, transformate în compost sau în biogaz;
4. în cazul cochiliilor de crustacee, altele decât cele menționate la articolul 3 alineatul (2) subpunctul 6), și al cojilor de ouă, utilizate în condiții stabilite de medicul veterinar, care să prevină riscurile pentru sănătatea publică și animală;
5. utilizat în calitate de combustibil pentru combustie, cu sau fără prelucrare prealabilă;
6. utilizat pentru fabricarea produselor derivate menționate la articolele 31, 32 și 34 și introdus pe piață în conformitate cu articolele respective;
7. în cazul deșeurilor de catering, menționate la articolul 13 subpunctul 15), prelucrate prin sterilizare prin presiune sau prin metode de prelucrare menționate la articolul 5 litera c) sau transformate în compost sau biogaz;
8. aplicat pe soluri fără prelucrare, în cazul laptelui crud, al colostrului și al produselor derivate din acestea, despre care medicul veterinar nu consideră că prezintă un risc de boală transmisibilă oamenilor sau animalelor prin intermediul produselor în cauză.
9. Prin derogare de la articolele 15, 16 și 17 subprodusele de origine animal pot fi:
10. utilizate pentru cercetare sau alte scopuri specific în conformitate cu articolul 18;
11. în cazul subproduselor de origine animală utilizate pentru hrana special în conformitate cu articolul respective;
12. în cazul subproduselor de origine animală eliminate în conformitate cu acest articol;
13. eliminate sau utilizate în conformitate cu metodele alternative recunoscute pe baza unor parametric care pot include sterilizarea prin presiune sau alte cerințe impuse de prezenta normă sau măsurile de punere în aplicare ale acestuia.
14. în cazul materialelor de categoria 2 și categoria 3, sub supravegherea medicului veterinar, utilizate pentru pregătirea și aplicarea pe sol a preparatelor biodinamice admise de Guvern;
15. în cazul materialului de categoria 3 și, sub supravegherea medicului veterinar, utilizat pentru hrană pentru animalele de companie;
16. în cazul subproduselor de origine animală, cu excepția materialului de categoria 1, care apar în cursul intervențiilor chirurgicale asupra animalelor vii sau în timpul nașterii animalelor în ferme și, sub supravegherea medicului veterinar, eliminate în ferma respectivă.

**Articolul 18. Cercetarea și alte scopuri specifice**

1. Prin derogare de la articolele 15, 16 și 17, sub supravegherea medicului veterinar subprodusele de origine animală și a produselor derivate pot fi utilizate pentru expoziții, activități artistice și în scopuri de diagnosticare, educaționale sau de cercetare în condiții care asigură controlul riscurilor pentru sănătatea publică și animală.

(2) Aceste condiții includ:

a) interdicția oricărei utilizări ulterioare a subproduselor de origine animală sau a produselor derivate în alte scopuri;

b) obligația de a elimina subprodusele de origine animală sau produsele derivate în condiții de siguranță la locul de origine al acestora, dacă este cazul.

**Articolul 19. Scopuri furajere speciale**

(1) Prin derogare de la articolele 16 și 17, sub supravegherea medicului veterinar, în condiții care asigură controlul riscurilor pentru sănătatea publică și animală, poate fi colectat și utilizat material de categoria 2, cu condiția ca acesta să provină de la animale care nu au fost sacrificate sau nu au decedat din cauza apariției sau a suspiciunii privind apariția unei boli transmisibile omului sau animalelor, și de material de categoria 3 pentru hrana:

1) animalelor din grădinile zoologice;

2) animalelor de circ;

3) reptilelor și păsărilor de pradă, altele decât cele din grădini zoologice sau animalele de circ;

4) animalelor pentru blană;

5) animalelor sălbatice;

6) câinilor din crescătorii;

7) câinilor și pisicilor din adăposturi;

8) larvelor și viermilor pentru momeală de pescuit.

(2) Prin derogare de la articolul 15, sub supravegherea medicului veterinar, în condițiile stabilite în temeiul alineatului (3) al prezentului articol poate fi efectuată:

1) hrănirea animalelor din grădinile zoologice cu material de categoria 1 menționat la articolul 11 subpunctul 2) și cu materiale derivate din animalele din grădinile zoologice destinate hrănirii;

2) hrănirea speciilor de păsări necrofage pe cale de dispariție sau protejate și a altor specii care trăiesc în habitatul natural cu material de categoria 1 menționat la articolul 11 subpunctul 2), în scopul promovării biodiversității.

(3)  Pentru punerea în aplicare a acestui articol Guvernul stabilește măsuri cu privire la:

1) condițiile în care colectarea și utilizarea astfel cum se menționează la alineatul (1) al prezentului articol pot fi efectuate în ceea ce privește circulația, depozitarea și utilizarea materialului de categoria 2 și materialului de categoria 3 pentru hrănire, incluzând cazul riscurilor nou apărute;

2) condițiile în care, în anumite cazuri, prin derogare de la obligația stabilită la articolul 21 alineatul (1), hrănirea cu material de categoria 1 astfel cum este menționat la alineatul (2) din prezentul articol poate fi efectuată incluzând:

a) speciile de păsări necrofage pe cale de dispariție sau protejate și alte specii din anumite țări cărora le poate fi oferit acest material drept hrană;

b) măsurile de prevenire a riscurilor pentru sănătatea publică și animală.

**Articolul 20. Colectarea, transportul și eliminarea**

Prin derogare de la articolele 15, 16, 17 și  21, sub supravegherea medicului veterinar se permite eliminarea:

a) prin îngroparea animalelor de companie și ecvideelor moarte;

b) prin incinerare sau îngropare la fața locului sau prin alte mijloace sub supraveghere oficială prin care se previne transmiterea de riscuri pentru sănătatea publică și animală, de material de categoria 1 menționat la articolul 11 subpunctul 1) litera e) și subpunctul 2), materiale de categoria 2 și categoria 3 în zone în care accesul este practic imposibil sau în care accesul ar putea fi posibil doar în anumite condiții care, din rațiuni geografice sau climatice sau din cauza unui dezastru natural, ar prezenta riscuri pentru sănătatea și siguranța personalului care realizează colectarea sau în care accesul ar necesita folosirea unor mijloace disproporționate de colectare;

c) prin alte mijloace decât incinerarea sau îngroparea la fața locului, sub supraveghere oficială, în cazul materialelor de categoria 2 și categoria 3 care nu prezintă riscuri pentru sănătatea publică și animală, în cazul în care volumul materialelor nu depășește un anumit volum pe săptămână, volumul respectiv fiind determinat în funcție de natura activităților realizate și speciile de origine ale subproduselor de origine animală respective;

d) prin incinerare sau îngropare la fața locului, în condiții prin care se previne transmiterea de riscuri pentru sănătatea publică sau animală, de subproduse de origine animală altele decât materialul de categoria 1 menționat la articolul 11 subpunctul 2) în cazul unei epidemii care implică o boală cu declarare obligatorie, dacă transportul până la cea mai apropiată instalație autorizată pentru procesarea sau eliminarea subproduselor de origine animală ar spori pericolul propagării de riscuri pentru sănătate sau ar însemna că, în cazul unei epidemii semnificative care implică o boală epizootică, capacitățile de eliminare a unor astfel de instalații ar fi depășite;

e) prin incinerare sau îngropare la fața locului, în condiții prin care se previne transmiterea de riscuri pentru sănătatea publică și animală, de albine și de subproduse apicole.

**Capitolul V. Obligațiile operatorilor**

**Secțiunea 1. Colectarea, transportarea și trasabilitatea**

**Articolul 21. Colectarea și identificarea categoriei și transportul**

(1)  Operatorii colectează, identifică și transportă subproduse de origine animală fără întârzieri nejustificate în condiții care să prevină riscurile pentru sănătatea publică și animală.

(2)   Operatorii se asigură că subprodusele de origine animală și produsele derivate sunt însoțite pe timpul transportului de un certificat sanitar-veterinar, modelul căruia este aprobat de Guvern.

(3) Prin derogare de la alineatul (2) al prezentului articol, sub supravegherea medicului veterinar, gunoiul de grajd poate fi transportat între două puncte aflate pe teritoriul aceleiași ferme sau între ferme și utilizatori de gunoi de grajd aflați pe teritoriul țării fără certificat sanitar-veterinar.

(4)  Certificatele sanitar-veterinare care însoțesc în timpul transportului subproduse de origine animală sau produse derivate conțin cel puțin informații privind originea, destinația și cantitatea acestor produse și o descriere a subproduselor de origine animală sau a produselor derivate și a marcajului acestora, în cazul în care prezentele norme cere acest marcaj.

(5)  Operatorii colectează, transportă și elimină deșeurile de catering de categoria 3, în conformitate cu măsurile naționale prevăzute la articolul 4 din Legea nr. 209 din 29 iulie 2016 privind deșeurile.

**Articolul 22. Trasabilitate**

(1)  Operatorii care expediază, transportă sau primesc subproduse de origine animală sau produse derivate trebuie să țină un registru al expedierilor sau ale certificatelor sanitare-veterinare.

(2)  Operatorii menționați la alineatul (1) al prezentului articol introduc sisteme și proceduri de identificare:

a) a celorlalți operatori cărora le-au fost furnizate subprodusele lor de origine animală sau produsele derivate;

b) a operatorilor de la care aceștia s-au aprovizionat.

Aceste informații trebuie păstrate 5 ani și să se prezinte, la cerere, autorității competente.

**Secțiunea 2. Autorizarea**

**Articolul 23. Autorizarea unităților sau a instalațiilor**

(1)  Autorizarea se efectuează conform articolului 18 al Legii nr. 221 din 19 octombrie 2007 privind activitatea sanitar-veterinară.

(2) Operatorii se asigură că unitățile sau instalațiile aflate sub controlul lor sunt autorizate de autoritatea competentă în cazul în care aceste unități sau instalații efectuează una sau mai multe din următoarele activități:

1) prelucrarea subproduselor de origine animală prin sterilizare sub presiune, prin metodele de prelucrare menționate la articolul 5 litera c);

2) eliminarea ca deșeu, prin incinerarea subproduselor de origine animală și a produselor derivate, exceptând unitățile sau instalațiile care au permisiune de a funcționa în conformitate cu prevederile Legii nr. 209 din din 29 iulie 2016 privind deșeurile;

3) eliminarea sau recuperarea subproduselor de origine animală și produselor derivate, dacă sunt deșeuri, prin coincinerare, exceptând unitățile sau instalațiile care au permisiune de a funcționa în conformitate cu prevederile Legii nr. 209 din din 29 iulie 2016 privind deșeurile;

4) utilizarea subproduselor de origine animală și a produselor derivate în calitate de combustibil pentru combustie;

5) fabricarea hranei pentru animale de companie;

6) fabricarea îngrășămintelor organice și a amelioratorilor de sol;

7) transformarea subproduselor de origine animală și/sau a produselor derivate în biogaz sau compost;

8) manipularea subproduselor de origine animală după colectarea lor, prin operațiuni precum sortarea, tăierea, răcirea, congelarea, sărarea, înlăturarea pieilor sau a materialului care prezintă riscuri specificate;

9) depozitarea subproduselor de origine animală;

10) depozitarea produselor derivate destinate a fi:

a) eliminate prin îngropare sau prin incinerare sau recuperate sau eliminate prin coincinerare;

b) utilizate în calitate de combustibil pentru combustie;

c) utilizate în calitate de hrană, exceptând unitățile sau instalațiile autorizate;

d) utilizate în calitate de îngrășăminte organice și amelioratori de sol, cu excepția depozitării într-un loc în care se realizează o aplicare directă.

(3)  Autorizarea menționată la alineatul (2) al prezentului articol specifică dacă unitatea sau instalația este autorizată pentru operațiuni cu subproduse de origine animală și/sau produse derivate din:

1) o anume categorie menționată la articolele 11, 12 sau 13;

2) mai mult de o categorie menționată la articolele 11, 12 sau 13, indicând dacă astfel de operațiuni sunt efectuate:

a) permanent, în condiții de separare strictă care previne orice risc pentru sănătatea publică și animală;

b) temporar, în condiții care previn contaminarea, ca răspuns la lipsa de capacitate pentru astfel de produse, rezultată din:

- o epidemie extinsă datorată unei boli epizootice;

- alte circumstanțe extraordinare și neprevăzute.

**Articolul 24. Cerințe generale de igienă**

(1)  Operatorii se asigură că unitățile sau instalațiile subordonate care efectuează activitățile menționate la articolul 23 alineatul (2) subpunctele 1) și 8):

a) sunt construite astfel încât să permită curățarea eficientă și dezinfectarea și, după caz, construirea de dușumele facilitează drenarea lichidelor;

b) au acces la instalații de igienă personală, precum cabine pentru duș cu apă caldă, toalete, vestiare și chiuvete pentru personal;

c) beneficiază de aranjamente pentru protecția împotriva dăunătorilor, precum insectele, rozătoarele și păsările;

d) mențin instalațiile și echipamentele în bună stare de funcționare și se asigură că aparatele de măsură sunt calibrate periodic;

e) beneficiază de aranjamente pentru curățarea și dezinfectarea îmbrăcămintei și încălțămintei de protecție containerelor și a vehiculelor care au ca scop evitarea riscului contaminării.

(2)  Orice persoană care lucrează în unitatea sau în instalația menționată la alineatul (1) al prezentului articol poartă îmbrăcăminteși încălțăminte de protecție, care sunt prelucrate și dezinfectate periodic.

(3) Atunci când este cazul, într-o anumită unitate sau instalație:

a) persoanele care lucrează în spațiul contaminat nu intră în zona curată înainte de a-și schimba sau de a-și dezinfecta îmbrăcămintea și încălțămintea de lucru;

b) echipamentele și aparatura nu sunt mutate din zona contaminată în zona curată decât după ce au fost în prealabil curățate și dezinfectate;

c) operatorul stabilește o procedură privind deplasările persoanelor pentru a controla deplasările acestora și a descrie utilizarea corectă a băilor de dezinfectare a încălțămintei și roților.

(4)  În unitățile sau instalațiile care efectuează activitățile menționate la articolul 23 alineatul (2) subpunctul 1):

a) subprodusele de origine animală sunt manipulate astfel încât să se evite riscul contaminării;

b) subprodusele de origine animală sunt prelucrate în cel mai scurt timp posibil. După prelucrare, produsele derivate sunt manipulate și depozitate astfel încât să se evite riscul contaminării;

c) după caz, în timpul oricărei procesări aplicate subproduselor de origine animală și produselor derivate, fiecare parte din subprodusul de origine animală și din produsele derivate este tratată la o anumită temperatură pentru o perioadă de timp determinată și sunt prevenite riscurile recontaminării;

d) operatorii verifică periodic parametrii aplicabili (în special temperatura, presiunea, timpul, dimensiunea particulelor), atunci când este cazul, prin dispozitive automate;

e) sunt elaborate și fundamentate proceduri de curățare pentru toate secțiunile unităților sau instalațiilor.

**Articolul 25. Manipularea subproduselor de origine animală în cadrul sectorului alimentar**

(1)  Tratamentul, prelucrarea sau depozitarea subproduselor de origine animală în unitățile sau instalațiile autorizate în conformitate cu prevederile Legii nr. 221 din 19.10.2007 sunt efectuate în condiții ce previn contaminarea încrucișată și, după caz, într-o secțiune a unității sau instalației prevăzută în acest scop.

(2)  Materiile prime pentru producerea gelatinei și a colagenului care nu sunt destinate consumului uman pot fi depozitate, tratate sau prelucrate în unitățile autorizate în conformitate cu prevederile Legii nr. 221 din 19.10.2007 cu condiția ca transmiterea riscului de boală să fie prevenită prin segregarea acestor materii prime de cele utilizate pentru fabricarea produselor de origine animală.

**Secțiunea 3. Verificările proprii și analiza riscurilor și punctele critice de control**

**Articolul 26. Verificările proprii**

Operatorii trebuie să creeze, să implementeze și să întrețină verificări proprii în unitățile sau instalațiile lor pentru monitorizarea conformității cu prezenta lege. Operatorii se asigură că niciun subprodus de origine animală sau produs derivat suspect sau despre care se știe că nu respectă prezenta lege nu părăsește unitatea sau instalația, cu excepția cazului în care este destinat eliminării.

**Articolul 27. Analiza riscurilor și punctele critice de control**

(1)  Operatorii care efectuează una dintre următoarele activități creează, implementează și întrețin o procedură scrisă permanentă sau proceduri bazate pe principiile corespunzătoare metodei „analiza riscurilor și punctele critice de control” (HACCP) referitoare la:

a) prelucrarea subproduselor de origine animal și transformarea subproduselor de origine animală în biogaz și compost, sub supravegherea medicului veterinar;

b) manipularea și depozitarea a mai mult de o categorie de subproduse de origine animală sau produse derivate în aceeași unitate sau instalație;

c) fabricarea de hrană pentru animalele de companie.

(2)  Operatorii, astfel cum sunt menționați la alineatul (1) al prezentului articol, trebuie:

a) să identifice toate riscurile care trebuie să fie prevenite, eliminate sau aduse la un nivel acceptabil;

b) să identifice punctele critice la nivelul cărora un control este indispensabil pentru prevenirea sau eliminarea unui risc sau pentru aducerea acestuia la un nivel acceptabil;

c) să stabilească, în punctele critice de control, limitele critice care diferențiază acceptabilitatea de inacceptabilitate, în scopul prevenirii, eliminării sau reducerii riscurilor identificate;

d) să stabilească și să aplice proceduri de supraveghere eficientă a punctelor critice de control;

e) să stabilească acțiunile de corecție care trebuie să fie aplicate atunci când supravegherea indică faptul că un punct critic de control nu este controlat;

f) să stabilească procedurile destinate verificării caracterului complet și eficient al măsurilor descrise la literele a)-e) din prezentul alineat. Procedurile de verificare se efectuează periodic;

g) să întocmească documente și dosare interne, în funcție de natura și de mărimea întreprinderii, pentru dovedirea aplicării efective a măsurilor definite la literele a)-f) din prezentul alineat.

(3)  În cazul modificării unui produs, a unui procedeu sau a unei etape de producție, prelucrare, depozitare sau distribuție, operatorii își revizuie procedura și îi aduc modificările necesare.

**Articolul 28. Ghiduri naționale de bună practică**

(1)  Autoritatea competentă încurajează crearea, răspândirea și utilizarea voluntară a ghidurilor naționale de bună practică, în special pentru aplicarea principiilor HACCP, astfel cum se menționează la articolul 27. Operatorii pot utiliza aceste ghiduri pe bază de voluntariat.

(2)  ANSA evaluează ghidurile naționale pentru a se asigura că:

a) au fost create în consultare cu reprezentanții părților ale căror interese pot fi afectate substanțial și au fost răspândite în sectoarele operatorilor;

b) conținutul lor poate fi pus în practică în sectoarele la care se referă.

**Capitolul VI. Introducerea pe piață**

**Secțiunea 1. Subproduse de origine animală și produse derivate pentru hrana animalelor de fermă, cu excepția animalelor pentru blană**

**Articolul 29. Introducerea pe piață**

(1)  Subprodusele de origine animală și produsele derivate destinate hranei animalelor de fermă, cu excepția animalelor pentru blană, pot fi introduse pe piață doar cu condiția:

a) să facă parte sau să provină din material de categoria 3, altul decât cel menționat la articolul 13 subpunctele 13), 14) și 15);

b) să fi fost colectate sau prelucrate, după caz, în conformitate cu condițiile pentru sterilizarea sub presiune sau alte condiții pentru prevenirea riscurilor pentru sănătatea publică și animală în conformitate cu măsurile adoptate în temeiul articolului 5 și orice alte măsuri care au fost stabilite în conformitate cu alineatul (2) al prezentului articol;

c) să provină din unități sau instalații autorizate în conformitate cu Legea nr. 221 din 19.10.2007, după caz, pentru subprodusul de origine animală sau produsul derivat în cauză.

(2)  Guvernul aprobă măsuri pentru punerea în aplicare a prezentului articol cu privire la condițiile de sănătate umană și animală pentru colectarea, prelucrarea și tratarea subproduselor de origine animală nedestinate consumului uman și a produselor derivate menționate la alineatul (1) al prezentului articol.

**Secțiunea 2. Îngrășămintele organice și amelioratorii de sol**

**Articolul 30. Introducerea pe piață și utilizarea**

(1)  Îngrășămintele organice și amelioratorii de sol pot fi introduși pe piață și utilizați în condițiile în care:

a) provin din material de categoria 2 sau categoria 3;

b) au fost produse în conformitate cu condițiile pentru sterilizarea sub presiune sau alte condiții pentru prevenirea riscurilor pentru sănătatea publică și animală în conformitate cu cerințele stabilite în conformitate cu articolul 5 și orice alte măsuri care au fost stabilite în conformitate cu alineatul (4) din prezentul articol;

c) provin din unități sau instalații autorizate în conformitate cu Legea nr. 221 din 19.10.2007;

d) în cazul făinii de carne și oase provenite din material de categoria 2 și al proteinelor animale prelucrate destinate utilizării în calitate de sau în îngrășămintele organice și amelioratorii de sol, au fost amestecate cu o componentă pentru a exclude utilizarea ulterioară a amestecului pentru scopuri alimentare și marcate atunci când măsurile adoptate în conformitate cu alineatul (4) din prezentul articol stabilesc acestea.

(2) Resturile de digestie din transformarea în biogaz sau compost pot fi introduse pe piață și utilizate ca îngrășăminte organice sau amelioratori de sol.

(3)  Prin derogare de la alineatul (1) litera d) a prezentului articol, amestecarea nu este necesară în cazul materialelor a căror utilizare drept hrană este exclusă datorită compoziției sau ambalajului lor.

(4)  Guvernul adoptă măsuri pentru punerea în aplicare a prezentului articol cu privire la:

a) condiții de sănătate umană și animală pentru producția și utilizarea îngrășămintelor organice și a amelioratorilor de sol;

b) componente sau substanțe pentru marcajul îngrășămintelor organice sau a amelioratorilor de sol;

c) componente care trebuie amestecate cu îngrășăminte organice și amelioratori de sol;

d) condițiile suplimentare, cum ar fi metodele care trebuie folosite pentru marcaj și proporțiile minime care trebuie respectate pentru prepararea amestecului, în vederea excluderii utilizării unor astfel de îngrășăminte sau amelioratori de sol în scopuri alimentare;

e) cazurile în care compoziția sau ambalajul permite materialului să fie scutit de la cerințele de amestecare.

**Secțiunea 3. Produse derivate reglementate prin alte elemente de legislație alimentară și sanitar-veterinară**

**Articolul 31. Introducerea pe piață**

Operatorii pot introduce pe piață următoarele produse derivate:

a) produsele cosmetic de uz veterinar;

b) dispozitivele medicale implantabile activ;

c) dispozitivele medicale;

d) dispozitivele medicale pentru diagnostic in vitro;

e) medicamentele de uz veterinar;

f) medicamentele.

**Articolul 32. Fabricarea**

(1)  Importul, colectarea și mișcarea subproduselor de origine animală și produselor derivate destinate unităților sau instalațiilor de prelucrare a produselor derivate menționate la articolul 32, prelucrarea acestor produse derivate, eliminarea maerialului nefolosit în astfel de unități se realizează conform actelor legislative care reglementează produsele derivate menționate la articolul 31.

**Secțiunea 4. Alte produse derivate**

**Articolul 33. Introducerea pe piață a hranei pentru animale de companie**

Operatorii pot introduce pe piață hrană pentru animale de companie, dacă:

1. produsele provin:
2. din material de categoria 3, altul decât cel menționat la articolul 13 subpunctele 13), 14) și 15);
3. în cazul hranei pentru animale de companie importată sau a hranei pentru animale de companie din materiale importate, din material de categoria 1 menționat la articolul 11 subpunctul 3), în condițiile stabilite în conformitate cu articolul 5 litera s);
4. în cazul hranei neprelucrate pentru animale de companie, din material menționat la articolul 13 subpunctele 1) lit. a) și b);

2) operatorii garantează controlul riscului pentru sănătatea publică și animală prin tratarea în condiții de siguranță în conformitate cu articolul 35, în cazul în care aprovizionarea în condiții de siguranță în conformitate cu articolul 36 nu garantează un control suficient.

**Articolul 34. Introducerea pe piață a altor produse derivate**

Operatorii pot introduce pe piață produse derivate, altele decât cele menționate la articolele 29, 30, 31 și 33, dacă:

1) produsele respective:

a) nu sunt destinate folosirii pentru hrana animalelor de fermă sau pentru aplicarea pe solul din care astfel de animale urmează să fie hrănite;

b) sunt destinate hrănirii animalelor pentru blană;

2) dacă asigură combaterea riscurilor pentru sănătatea publică și animală prin:

a) siguranța aprovizionării în conformitate cu articolul 35;

b) siguranța tratamentului în conformitate cu articolul 36, în cazul în care siguranța aprovizionării nu asigură un control suficient;

c) verificarea că produsele sunt folosite doar pentru uz final sigur, în cazul în care siguranța tratamentului nu asigură un control suficient.

**Articolul 35. Siguranța aprovizionării**

(1)  Siguranța aprovizionării include folosirea de materiale:

a) de la care nu provine niciun risc inacceptabil pentru sănătatea publică și animală;

b) care au fost colectate și transportate de la punctul de colectare până la unitatea sau instalația de fabricare în condiții care exclud riscuri pentru sănătatea publică și animală;

c) care au fost importate în țară și transportate de la punctul de primă intrare până la unitatea sau instalația de fabricare în condiții care exclud riscuri pentru sănătatea publică și animală.

(2)  Pentru siguranța aprovizionării, operatorii furnizează documentația pentru cerințele alineatul (1) din prezentul articol, incluzând, atunci când este cazul, dovezi cu privire la siguranța măsurilor de biosecuritate adoptate pentru a exclude apariția de riscuri pentru sănătatea publică și animală din cauza materiei prime.

(3) Această documentație se păstrează și se prezintă, la cererea autorității competente.

În cazul menționat la alineatului (1) litera c) din prezentul articol, transporturile sunt însoțite de un certificat sanitar-veterinar, modelul căruia este stabilit de Guvern.

**Articolul 36. Siguranța tratamentului**

Siguranța tratamentului include supunerea materialului folosit la un proces de prelucrare care reduce la un nivel acceptabil riscurile pentru sănătatea publică și animală care decurg din folosirea materialului sau din alte substanțe rezultate din procesul de prelucrare. Se asigură, în special prin testarea produsului finit, că produsele derivate nu prezintă niciun risc inacceptabil pentru sănătatea publică și animală.

**Capitolul VII. Importul, tranzitarea și exportul**

**Articolul 37. Importul și tranzitarea**

(1)  Subprodusele de origine animală și produsele derivate sînt importate în țară sau tranzitează în conformitate cu:

a) normele relevante ale prezentei legi și actelor normative adoptate de Guvern în aplicarea a cesteia care sunt, pentru acel subprodus de origine animală sau produs derivat, la fel de stricte precum cele aplicabile producției și comercializării de astfel de subproduse de origine animală sau produse derivate în țară;

b) în cazul subproduselor de origine animală și a produselor derivate menționate la articolele 31, 33 și 34, cerințele stabilite la articolele respective.

(2)  Prin derogare de la alineatul (1) din prezentul articol, importul și tranzitarea de:

a) subproduse de origine animală sau produse derivate amestecate sau contaminate cu oricare dintre deșeurile enumerate ca periculoase menționate la articolul 2 din Legea nr. 209 din 29 iulie 2016 se fac doar cu respectarea prevederilor articolului 64 a acestei legii;

b) materiale de categoria 1, materiale de categoria 2 și produse derivate din acestea, care nu sunt destinate fabricării produselor derivate menționate la articolele 31, 33 și 34, au loc doar dacă normele pentru importul lor au fost adoptate în conformitate cu articolul 5 litera p);

c) subproduse de origine animală și produse derivate, cu destinațiile menționate la articolul 18 alineatul (1), au loc în conformitate cu măsurile naționale care asigură combaterea riscurilor pentru sănătatea publică și animală, conform articolul 193 din Legea nr. 113 din 18 mai 2012.

(3)  În cazul importului și tranzitării de material de categoria 3 și produse derivate din acestea, se stabilesc normele relevante menționate la alineatului (1) litera a) din prezentul articol;

Aceste norme pot să prevadă că transporturile:

a) trebuie să provină dintr-o țară enumerate în conformitate cu alineatul (4) din prezentul articol;

b) trebuie să provină din unități sau instalații autorizate de autoritatea competentă a țării de origine și introduse pe listă de acea autoritate pentru obiectul de activitate respectiv;

c) trebuie să fie însoțite la punctul de intrare în țară, unde au loc verificările veterinare, de un certificat sanitar-veterinar modelul căruia este stabilit de Guvern.

(4)  Listele țărilor sau altor părți din care subproduse de origine animală sau produse derivate pot fi importate sau tranzitate pe teritoriul Republicii Moldova se întocmesc de către ANSA, ținând cont mai ales de:

a) legislația țării terțe;

b) organizarea autorității competente și a serviciilor de inspecție ale acesteia din țara terță, competențele acestor servicii și supravegherea la care sunt supuse, precum și autoritatea acestora de a monitoriza eficient aplicarea legislației;

c) condițiile de sănătate aplicate efectiv în ceea ce privește producția, prelucrarea, manipularea, depozitarea și expedierea produselor de origine animală destinate țării;

d) asigurările pe care le poate oferi țara terță în ceea ce privește respectarea condițiilor de sănătate relevante;

e) experiența obținută în comercializarea produsului din țara terță și rezultatele verificărilor efectuate la import;

f) rezultatul oricăror inspecții efectuate în țara terță;

g) starea de sănătate a șeptelului, a altor animale domestice și sălbatice din altă țară, acordându-se o atenție specială bolilor animale exotice și tuturor aspectelor legate de starea generală de sănătate din țara respectivă, în măsura în care acestea pot prezenta un risc pentru sănătatea publică sau animală pe teritoriul Republicii Moldova;

h) regularitatea și rapiditatea cu care o țară furnizează informații cu privire la existența bolilor animale infecțioase de pe teritoriul său, în special a bolilor enumerate în Manualul de Testare de Diagnostic și Vaccinuri pentru Animale Terestre și Codul de sănătate a animalelor acvatice ale Organizației Mondiale pentru Sănătatea Animală;

i) normele cu privire la prevenirea și controlul bolilor animale infecțioase în țara terță și aplicarea acestora, inclusiv normele privind importurile din alte țări.

Lista unităților și instalațiilor menționate la alineatul (3) litera b) din prezentul articol este actualizată și pusă la dispoziția publicului.

**Articolul 38. Exportul**

(1)  Exportul subproduselor de origine animală și al produselor derivate destinate pentru incinerare sau depozitare la groapa de gunoi este interzis.

(2)  Exportul subproduselor de origine animală și al produselor derivate în țări terțe care nu sunt membre ale OCDE pentru a fi utilizate într-o instalație de biogaz sau de compost este interzis.

(3)  Materialul de categoria 1, materialul de categoria 2 și produsele derivate din acestea se exportă doar în alte scopuri decât cele menționate la alineatele (1) și (2) din prezentul articol, conform cerințelor stabilite de Guvern.

(4) Prevederile legislației alimentare cu privire la alimentele și furajele exportate de pe teritoriul țării se aplică mutatis mutandis la exportul materialului de categoria 3 sau al produselor derivate din acestea în conformitate cu normele prezentei legi.  
 (5) Prin derogare de la alineatul (3) din prezentul articol, exportul de subproduse de origine animală sau produse derivate amestecate sau contaminate cu oricare dintre deșeurile enumerate ca periculoase se face doar cu respectarea prevederilor Legii nr. 209 din 29 iulie 2016.

**Capitolul VIII. Inspecții oficiale**

**Articolul 39. Procedura de autorizare**

(1)  Autoritatea competentă nu înregistrează unitățile sau instalațiile decât după ce controlul pe teren, care precede începerea oricărei activități, demonstrează că acestea respectă cerințele relevante stabilite în conformitate cu articolul 5.

(2)  Autoritatea competentă acorda o autorizație conform art. 18, 181 din Legea nr. 221 din 19.10.2007, în cazul în care constată, în cadrul controlului pe teren, că unitatea sau instalația respectă toate cerințele privind infrastructura și echipamentul în vederea aplicării procedurilor operaționale în conformitate cu prezenta lege.

(3)  Operatorii asigură că o unitate sau o instalație își încetează activitatea dacă autoritatea competentă îi retrage autorizația conform art. 182 al Legii nr. 221 din 19.10.2007.

**Articolul 40. Inspecții oficiale**

(1)  Fără a aduce atingere articolului 8, autoritatea competentă efectuează controlul privind manipulărea subproduselor de origine animală nedestinate consumului uman și a produselor derivate care intră sub incidența prezentelor norme. Controlul se efectuează în baza Legii nr. 50 din 28.03.2013 cu privire la controalele oficiale pentru verificarea conformităţii cu legislaţia privind hrana pentru animale şi produsele alimentare şi cu normele de sănătate şi de bunăstare a animalelor.

(2)  În desfășurarea inspecțiilor oficiale, autoritatea competentă poate lua în considerare respectarea ghidurilor de bune practici.

(3)  Guvernul aprobă normele privind metodele de referință pentru analizele microbiologice.

**Articolul 41. Suspendări, retrageri și interdicții ale operațiunilor**

(1)  În cazul în care inspecțiile și supravegherea oficială efectuată de către autoritatea competentă arată că una sau mai multe cerințe prevăzute în prezenta lege nu sunt respectate, autoritatea competentă, în funcție de natura și de gravitatea deficiențelor și de riscurile potențiale pentru sănătatea publică și animală:

1) suspendă autorizările pentru unități și instalații acordate în conformitate cu prezentele norme dacă:

a) nu mai sunt îndeplinite condițiile pentru autorizare sau funcționarea unității sau instalației;

b) este de așteptat ca operatorul să remedieze deficiențele într-un interval rezonabil de timp;

c) riscurile potențiale pentru sănătatea publică și animală nu fac necesare acțiuni în conformitate cu subpunctul 2) a prezentului articol.

2) retrage autorizările pentru unități și instalații acordate în conformitate cu prezenta lege dacă:

a) nu mai sunt îndeplinite condițiile pentru autorizarea sau funcționarea unității sau instalației;

b) nu este de așteptat ca operatorul să remedieze deficiențele într-un interval rezonabil de timp:

- din motive legate de structura unității sau a instalației;

- din motive legate de capacitatea personală a operatorului sau a personalului din subordinea acestuia;

- din cauza unor riscuri importante pentru sănătatea publică și animală, care ar face necesare schimbări majore în funcționarea unității sau instalației înainte ca operatorul să poată să solicite o nouă autorizare.

3) impune condiții specifice unităților și instalațiilor, în vederea rectificării deficiențelor existente.

(2)  Autoritatea competentă în funcție de natura și de gravitatea deficiențelor și de riscurile potențiale pentru sănătatea publică și animală, interzice temporar sau permanent, după caz, exercitarea de activități în condițiile prezentei legi operatorii menționați la articolul 24 alineatul (2), după caz, în urma primirii de informații care arată că aceste activități generează potențiale riscuri pentru sănătatea publică sau animală.

(3) Acțiunile ANSA prevăzute la alin. (1) și (2) se efectuează în baza alin. (3) al art. 17 din Legea nr. 235 din 20.07.2006 cu privire la principiile de bază de reglementare a activităţii de întreprinzător.

**Articolul 42. Listele operatorilor**

(1)  ANSA alcătuiește lista operatorilor care au fost autorizați în conformitate cu prezenta lege.

(2) Fiecare operator primește un număr oficial care identifică instalația, unitatea sau operatorul în funcție de natura activității acestora.

Autoritatea competentă actualizează listele de instalații, unități și operatorilor autorizați și le pun la dispoziția altor țări și a publicului.

**Articolul 43. Sancțiuni**

Nerespectarea prezentei legi atrage răspundere civilă, contravenţională şi penală, în conformitate cu legislaţia în vigoare.

**Capitolul IX. Dispoziții finale și tranzitorii**

**Articolul 44. Dispoziții finale**

(1) Prezenta lege intră în vigoare la expirarea termenului de 12 luni de la data publicării.

(2) Prevederile aferente procesării anumitor categorii și tipuri de sub-produse de origine animală vor intra în vigoare atunci când unitatea (unitățile) de procesare vor fi autorizate de ANSA în conformitate cu normele stipulate în prezenta lege.

(3) Guvernul:

a) în termen de 12 luni din data publicării a prezentei legi, va aduce actele normative şi legislative în concordanţă cu prezenta lege;

b) va adopta măsurile, proceduri de prelucrare și condițiile prevăzute în prezenta lege;

c) va adopta modelele de certificate sanitar-veterinare și condițiile referitoare la modul în care acestea trebuie să însoțească subprodusele de origine animală și produsele derivate în timpul transportului.

**PREŞEDINTELE PARLAMENTULUI Andrian CANDU**